RESOLUCIÓN do 1 de marzo de 2010, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do acordo da comisión mixta paritaria do convenio colectivo da empresa Autoestradas de Galicia, Autopistas de Galicia, Concesionaria da Xunta de Galicia, S.A., relativo á aprobación das táboas salariais para o ano 2009 e 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 09/04/2010

Visto o acordo polo que se aproban as táboas salariais para o ano 2009 e 2010, así como os correspondentes complementos de nocturnidade e de festivos, que subscribiu a comisión mixta paritaria do convenio colectivo de Autoestradas de Galicia, Autopistas de Galicia, Concesionaria da Xunta de Galicia, S.A., na xuntanza celebrada o 15 de xaneiro de 2010, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo,
A Dirección Xeral de Relacións Laborais
ACORDA:
Primeiro.-Ordear a inscrición da dita revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Tercero.-Dispoñer a súa publicación no Diario Oficial de Galicia.
Santiago de Compostela, 1 de marzo de 2010.
Odilo Martiñá Rodríguez
Director xeral de Relacións Laborais
ANEXO
Aprobación das táboas salariais e dos importes do complemento nocturno e do complemento de festivo definitivos do exercicio de 2009
Ás 10.00 horas do 15 de xaneiro de 2010 iníciase a sesión ordinaria da comisión mixta do convenio colectivo de Autoestradas de Galicia, S.A., nas oficinas da compañía sitas na área de peaxe de Bidueira (AG-55).
En virtude da redacción dos artigos 6, 21 e 25 do convenio colectivo de ámbito interprovincial de Autoestradas de Galicia, Autopistas de Galicia, Concesionaria da Xunta de Galicia, S.A. 2007-2010 (A-15508856), código de convenio número 8200512, (en diante o convenio) recoñecéndose mutuamente capacidade e lexitimación suficiente, as partes que máis abaixo se relacionan deciden aprobar por unanimidade os seguintes acordos:
Artigo 1º
Unha vez publicado polo Instituto Nacional de Estatística o IPC correspondente ao período decembro 2008-decembro 2009 (0,8%) e en aplicación do previsto nos artigos 21, letra B) e 25, dado que a previsión utlizada no seu día (2%) resultou superior á porcentaxe acumulada no período de referencia, non procede actualización ningunha dos importes que configuran as táboas provisorias salariais, de complemento nocturno e de complemento de festivos vixentes con efectos desde o 1 de xaneiro de 2009 até o 31 de decembro de 2009 e de aplicación en virtude do acordo desta comisión alcanzado o 29 de xaneiro de 2009, as cales pasan a considerarse como definitivos para todos os efectos para as categorías, conceptos e importes seguintes:
Ver referencia pdf "06600D006P016.PDF"
Artigo 2º
En aplicación do artigo 21, letra B) do convenio, para a suba salarial do exercicio de 2010 considerarase a previsión recollida no artigo 44, número un, Lei 26/2009, do 23 de decembro, de orzamentos xerais do Estado para o ano 2010, ademais das condicións que particularmente se especifican na citada letra B), de cuxa aplicación se deducen os conceptos, valores e importes que de seguido se relacionan:
Ver referencia pdf "06600D006P016.PDF"
Disposición derradeira
En aplicación do Real decreto 1040/1981, artigo 2, letra E), acórdase apoderar a secretaria da comisión mixta, María Luz Veiras Nouche, para que proceda á notificación inmediata do contido da presente acta á autoridade laboral competente, para os efectos legais oportunos.
Sen outros asuntos que tratar, féchase a sesión ás 11.00 horas.
Representantes da empresa na comisión mixta:
Constantino Castro Campos, director de explotación, DNI 32658076-P. Alberto González Ferreiro, director de administración, DNI 32771236-P. María Luz Veiras Nouche, xefa de organización, DNI 32792504-R.
Representantes dos traballadores na comisión mixta:
Enrique Estella Ledo, representante dos traballadores pola provincia da Coruña, DNI 30559070-M. Álvaro Rodríguez Pérez, representante dos traballadores pola provincia de Pontevedra, DNI 34962889-Z. Juan Carlos Villasenín Grela, representante dos traballadores pola provincia da Coruña, DNI 32780201-A.
Secretaria da comisión mixta.